**Yourney**

Alkalmazás dokumentációja

1. **Bevezetés**

Az alkalmazás kísérleti jelleggel készült, melyben több kategória ötvözésével az a cél, hogy kialakuljon egy olyan felület, ahol a felhasználók kirándulási tippekhez, szabadidős programok információihoz juthatnak.

Több kategóriából is építkezik az alkalmazás, például a közösségi hálózatokból ismert funkciók (like gomb, megosztás), blog funkciók (bejegyzés/programterv írás), és utazási-, helyi-információs elemek (térkép, útvonal, távolság meghatározás).

**Háttértörténet**

Az alap ötletet egy közösségi oldal egy csoportjában gyakran előforduló kérdés adta, ami arról szólt, hogy milyen helyeket érdemes meglátogatni a kérdésben megjelölt városban. A cél tehát, hogy az ilyen és ehhez hasonló kérdésekre megadja a választ ez az alkalmazás.

1. **Telepítési útmutató**

Előfeltételként a futtatáshoz egy node.js környezetre lesz szükség.

**Projekt előkészítése**

Amennyiben adott a node.js környezet, parancssorban a(z) *npm i* parancs kiadásával telepíthetők a szükséges csomagok.

**Onsen UI típusdefiníciós fájlok korrigálása**

Csomagok telepítését követően az Onsen UI típusdefinícióit felül kell írni. Erre azért van szükség mert némely komponens definícióinál hiányoznak egyes tulajdonságok.

A *node\_modules » @types » react-onsenui* mappában található típusdefiníciós fájlt kell kicserélni a(z) *src » @types » react-onsenui* mappában található *index.d.ts* típusdefiníciós fájllal.

**Környezeti változók konfigurációja**

Az alkalmazás megfelelő működéséhez létre kell hozni egy konfigurációs fájlt, ami tárolja a környezeti változókat. A gyökérkönyvtárban létre kell hozni fájlnév megadása nélkül egy *.env* kiterjesztésű fájlt.

A konfigurációs fájlnak tartalmaznia kell a következőket:

**REACT\_APP\_SERVER\_IP\_DEV=**

Fejlesztői módban ezen az IP címen futó szerverrel fog kommunikálni az alkalmazás.

**REACT\_APP\_SERVER\_PORT\_DEV=**

Fejlesztői módban ezen a porton futó szerverrel fog kommunikálni az alkalmazás.

**REACT\_APP\_SERVER\_IP\_PROD=**

Éles módban ezen az IP címen futó szerverrel fog kommunikálni az alkalmazás.

**REACT\_APP\_SERVER\_PORT\_PROD=**

Éles módban ezen a porton futó szerverrel fog kommunikálni az alkalmazás.

**REACT\_APP\_SERVER\_PROTOCOL=**

Protokoll meghatározása az alkalmazás és szerver közötti kommunikációhoz.

**REACT\_APP\_API\_KEY\_BINGMAPS=**

Térkép komponens működéséhez szükséges Bing Maps API (v8) kulcs.

**Capacitor konfiguráció**

A gyökérkönyvtárban található *capacitor.config.ts* fájlban az *androidScheme* tulajdonságnak egyeznie kell a környezeti változókban megadott szerver protokollal.

1. **Használati útmutató**

A fejlesztői szerver a(z) *npm run start* parancs kiadásával indítható el. Ezt követően két lehetőség adott, a webes futtatás vagy pedig az Android eszközön/emulátoron való futtatás.

**Futtatás böngészőben**

Böngészőben való futtatás esetén nincs további teendő. A localhost vagy belső IP címen és porton (általában 3000) elérhető az alkalmazás.

**Futtatás eszközön vagy emulátorban**

Android és iOS rendszeren való futtatás esetén további parancsok végrehajtására van szükség.

Először a projektet az *npm run build* paranccsal futtatható formába kell konvertálni. Ehhez szükség lehet a build mappa létrehozására a gyökérkönyvtárba, ha automatikusan nem jön létre a parancs lefutása során. Ebben az esetben előfordulhat, hogy meg kell ismételni a parancs futtatását.

Ha létrejött a build mappa és tartalmazza az asseteket és chunk fájlokat, a(z) *npx cap sync* parancs kiadásával szinkronizálni kell a létrejött fájlokat a meglévő projektekkel (Android és/vagy iOS).

Ha nem található Android és/vagy iOS mappa a projektben, az azt jelenti, hogy nincs létrehozva semmilyen platformspecifikus projekt. Ebben az esetben a(z) *npx cap add <platformnév>* paranccsal lehet létrehozni a platformhoz tartozó projektfájlokat.

Végül, ha minden hiba nélkül futott le eddig, a(z) *npx cap open <platformnév>* paranccsal megnyitható a platform projektje az elsődleges, platformhoz tartozó IDE-ben (fejlesztői környezet). Android esetén az Android Studio, iOS esetén az xCode kerül automatikus megnyitásra a projekttel.

1. **Funkciók és tartalom**

**Oldalak**

Ez a szekció az oldalakat részletezi.

**INITIALIZE**

|  |  |
| --- | --- |
| Az alkalmazás megnyitása után ez az első oldal, ami fogadja a felhasználót. Itt történik az alkalmazás betöltése és előkészítése a helyes működéshez:   * szövegek beolvasása XML fájlból * bejegyzések, értesítések lekérése a szervertől és betöltés az alkalmazásba * felhasználó fiók ellenőrzése és adatok betöltése az alkalmazásba * Képek mentése a gyorsítótárba * Eszközadatok lekérése   A betöltési folyamat hosszúságát több dolog is meghatározhatja. A tartalmak lekérése javarészt az internetkapcsolat sebességétől és a szerver leterheltségétől függ.  A médiatartalmak mentése a gyorsítótárba az eszköz hardverétől függ, mivel a képi tartalmak base64 formátumra konvertálva kerülnek mentésre az eszközön.  A statikus szövegek egy XML fájlból kerülnek kiolvasásra majd mentésre a localStorage-ban, ahonnan az alkalmazás egy komponense a megfelelő helyeken megjeleníti a kért szöveget (erről bővebb információ a Text komponens leírásában olvasható).  Előzőleg bejelentkezett felhasználó esetében az eszközön tárolt felhasználói adatok itt kerülnek betöltésre az alkalmazásban.  Az alkalmazás egyes funkciói csak Android és iOS rendszerek alatt érhető el a felhasználó számára, ezért az eszközadatok lekérése után az aktuális eszközön futó platform/operációs rendszer neve tárolásra kerül az alkalmazásban a használat idejére, hogy a weben való használatnál az egyes funkciók tiltásra kerüljenek.  Internetkapcsolat hiányában vagy szerverkapcsolati hiba esetén hibaüzenet értesíti a felhasználót a sikertelen műveletről. Ebben az esetben az eszközön tárolt gyorsítótárból kerülnek megjelenítésre a tartalmak az alkalmazásban. |  |

**LANDING**

|  |  |
| --- | --- |
| A betöltési folyamat végeztével automatikusa erre az oldalra kerül átirányításra a felhasználó. Ez az oldal sok funkcióval nem bír, egy egyszerű landing page, ahol a belépési gombra kattintva juthat be a felhasználó a teljeskörű alkalmazásba.  Ezen az oldalon nincs bejelentkezési kötelezettség egy meglévő felhasználói fiókba, az alkalmazás vendégként is böngészhető.  Későbbi tervek között szerepel a szezonális háttérképek megjelenítése ezen az oldalon. |  |

**HOME " EXPLORE**

|  |  |
| --- | --- |
| A kezdőlapon öt oldal kerül megjelenítésre, amit egy Tabbar komponens kezel. Ez az oldal alján található fix pozícióban a tartalmak felett megjelenítve.  Minden oldal felső részén egy Toolbar komponens foglal helyet, ahol megjelenítésre kerül a jelenleg látogatott oldal neve és a felhasználónak lehetősége van az értesítések vagy a beállítások oldalának megnyitására a jobb oldalon található gomb csoportból.  Az alapértelmezetten megjelenítésre kerülő oldal az Explore vagy más néven felfedezés.  Itt widget szerű elrendezésben több típusú tartalom kerül megjelenítésre.  A „*kategóriák*” szekcióban lehetőség van a tevékenység típusa/kategóriája alapján szűrni és megjeleníteni helyszíneket. A találatok minden szűrés után véletlenszerűen kerülnek megjelenítésre és oldalsó irányba görgetve tekinthetőek meg. Egy elemre kattintva a helyszínt tartalmazó programtervezet (bejegyzés) kerül megnyitásra.  A „*nemrég feltöltve*” szekció a legfrissebb feltöltéseknek ad helyet, időrendben csökkenő sorrendben kerülnek megjelenítésre a programterv bejegyzések előnézetei. Az itt található gombbal további bejegyzéseket böngészhet eszerint a rendezés szerint a felhasználó.  A „*legnépszerűbb*” szekcióban a legtöbb like-ot szerzett bejegyzések kerülnek megjelenítésre szintén csökkenő sorrendben. Az itt található gombbal további bejegyzéseket böngészhet eszerint a rendezés szerint a felhasználó.  A „*javasolt helyek*” szekcióban véletlenszerűen kerül megjelenítésre három helyszín, ahol a javaslatok keverése gombbal három másik véletlenszerűen kiválasztott helyszín megjelenítését tud kérni a felhasználó. |  |

**HOME " SEARCH**

|  |  |
| --- | --- |
| A keresés oldalon lehetőség van egy beviteli mező kitöltésével a bejegyzések között keresni a megadott kulcsszóval. A találatokat egy automatikusan megnyíló oldalon kerülnek megjelenítésre a keresési folyamat befejeztével. |  |

**HOME " FAVOURITES**

|  |  |
| --- | --- |
| A kedvencek oldalon találhatók a korábban már kedvencként elmentett/megjelölt bejegyzések. Ezt a funkciót és az oldalt a felhasználó csak bejelentkezett állapotban veheti igénybe és tekintheti meg. |  |

**HOME " PROFILE**

|  |  |
| --- | --- |
| A profil oldalon a felhasználó megtekintheti a regisztrációkor megadott adatait, mint például az e-mail cím, - amelyre regisztrálta a fiókját - vagy a regisztráció időpontját. Egy statisztika is megjelenítésre kerül ezen az oldalon, itt követheti a felhasználó a bejegyzéseinek a számát és az azokra érkezett „lájkokat”.  Ez az oldal is csak bejelentkezett felhasználók számára érhető el. Kijelentkezett állapotban egy felirat tájékoztatja a felhasználót. Bővebb információ a komponensek szekció Unauthorized részében található. |  |

**Komponensek**

Ez a rész a komponenseket részletezi.